
# Татарстан Милли китапханәсендә «Татар хатын-кызлары» комикслар җыентыгын тәкъдим иттеләр

Татарстан Милли китапханәсенең күргәзмә залында «Татар хатын-кызлары» (12+) комикслар җыентыгын тәкъдим итү чарасы булды.

Оештыручыларның берсе, журналист, музыкант **Рәдиф Кашапов** «Татар-информ» хәбәрчесенә әйтүенчә, чарада комиксларны әзерләү процессы турында сөйләгәннәр.

«Шулай ук «Татар кызы каһарман була аламы?» темасына дискуссия дә булды. «Татар хатын-кызлары» – дүрт каһарман турында сөйләүче хикәяләр: беренче татар актрисасы **Сәхибҗамал Гыйззәтуллина-Волжская**; беренче татар хатын-кыз композиторы **Сара Садыйкова**; беренче татар хатын-кыз математик **Сара Шакулова**; беренче татар хатын-кыз пилот, Советлар Союзы каһарманы **Мәгубә Сыртланова**», – диде **Рәдиф Кашапов**.

- Текстлар –
**Рәдиф Кашапов**. Рәссамнар:**Наталья Якунина**(Уфа),**Юлия Галиәкбәрова**(Казан),**Руслан Ибраһимов**(Казан),**Арина Филиппова**(Раменское). Проект җитәкчесе –**Регина Гаязова**.


Зилә Мөбәрәкшина

Следите за самым важным и интересным в Telegram-каналеТатмедиа

## Нет комментариев
Татарстан Милли китапханәсендә «Татар хатын-кызлары» комикслар җыентыгын тәкъдим иттеләр